smcproject/ml-wiki-sentences huggingface dataset:
ഗാഥകളെ രൂപഘടനയുടെ അടിസ്ഥാനത്തിൽ വീണ്ടും യസ്ന ഹപ്തങ്ഹൈതി (ഏഴു അദ്ധ്യായങ്ങളുള്ള യസ്ന).
ഇവിടെ അവെസ്ത ഭാഷയ്ക്ക് 'സ' എന്ന അക്ഷരമില്ല എന്നോർക്കുക, പകരം ഹ എന്നുച്ചരിക്കും.
സപ്ത എന്നു സംസ്കൃതത്തിലുള്ള വാക്ക് ഹപ്ത എന്ന് അവെസ്ത ഭാഷയിൽ പറയും.
അതു പോലെ സിന്ധു എന്നത് അവെസ്തയിൽ ഹിന്ദു എന്നാണ്.
യഷ്ട്
സംസ്കൃതത്തിലെ യഷ്ടി എന്നതിനു തുല്യമാണ് യഷ്ട്.
പ്രകീർത്തിച്ച് ആരാധന എന്നാണിതിനർഥം.
21 മന്ത്രങ്ങൾ ഇവിടെയുണ്ട്.
ഓരോന്നും ഓരോ ദേവതയ്ക്കോ ദേവസങ്കൽപ്പത്തിനോ അർപ്പിച്ചിരിക്കുന്നു.
യഷ്റ്റുകൾ രീതികളിൽ വ്യത്യസ്തമാകുന്നു.
അവയെല്ലാം ഇന്ന് ഗദ്യരൂപത്തിലുള്ളതാണ്.
പക്ഷെ, വിശകലനവിദഗ്ദ്ധർ ഇവ ഒരിക്കൽ ശ്ലോകരൂപത്തിലുള്ളതായിരുന്നു എന്നഭിപ്രായപ്പെടുന്നു.
ന്യായേഷും ഗാഹും
5 ന്യായേഷുകൾ ഉണ്ട്.
ഇവ പുരോഹിതർക്കും മറ്റുള്ളവർക്കും ദിനവും പാരായണം ചെയ്യാനുള്ളതാണ്.
സൂര്യൻ, മിത്രൻ, ചന്ദ്രൻ, ജലം, അഗ്നി എന്നിവർക്കു വേണ്ടിയുള്ള മന്ത്രങ്ങളാണ്.
5 ഗാഹുകളും ന്യായേഷ് ഭാഗങ്ങൾ പോലെ തന്നെയാകുന്നു.
അവെസ്തയിലെ വിദേവ്ദാത് (ദേവകൾക്കെതിരെയുള്ള നിയമം) എന്ന ഭാഗത്തിന്റെ ആദ്യപാഠമായ ഫർഗേർദിൽ സോറോസ്ട്രിയരുടെ പ്രധാന ദൈവമായ അഹൂറ മസ്ദ സൃഷ്ടിച്ച 16 ദേശങ്ങളെക്കുറിച്ചുള്ള വിവരങ്ങളുണ്ട്.
ഇതിൽ പരാമർശിക്കപ്പെടുന്ന മദ്ധ്യ അഫ്ഗാനിസ്താനിലെ മലകൾക്കു ചുറ്റുമായി ഇന്ന് കാണാൻ സാധിക്കും.
ആര്യാനാം വേജാഹ് എന്ന ദേശമാണ്‌ ഈ പട്ടികയിൽ ആദ്യമായി പരാമർശിക്കുന്നത്.
ഇതിന്റെ സ്ഥാനം ഇപ്പോഴും കണക്കാക്കപ്പെട്ടിട്ടില്ല.
വടക്കുഭാഗത്തുള്ള ഒരു പ്രദേശമാണ്‌ ഇതെന്ന് അനുമാനിക്കപ്പെടുന്നു.
ഇന്നത്തെ സമർഖണ്ഡിനും ബുഖാറക്കും അടുത്തായി കണക്കാക്കുന്ന സോഗ്ദിയ ഈ പട്ടികയിലെ അടുത്ത ദേശമാണ്‌.
ബാക്ട്രിയയും മാർഗിയാനയും തുടർന്നു വരുന്നു.
തെക്കുപടിഞ്ഞാറൻ അഫ്ഗാനിസ്താനിൽ ഇറാനിലെ സിസ്താനോടടുത്തുള്ള ഏറിയ (ഇന്നത്തെ ഹെറാത്ത് ) എന്നിങ്ങനെ ഈ പട്ടിക വടക്കു നിന്നും തെക്കോട്ടു വരുന്നു.
തുടർന്ന് കന്ദഹാറിന് അടുത്താണെന്നു കണക്കാക്കുന്ന അറാകോസിയയും (Arachosia) ഹിന്ദുകുഷിന് കിഴക്കുള്ളതും സിന്ധൂതടം വരെയുള്ളതുമായ പല പ്രദേശങ്ങളും ഈ പട്ടികയിലുണ്ട് .
ക്രമം സ്ഥലത്തിന്റെ പേര് ഇന്നത്തെ സ്ഥാനം മറ്റു വിവരങ്ങൾ 1 ആര്യാനാം വേജാഹ് കൃത്യമായി തിട്ടപ്പെടുത്തിയിട്ടില്ല 2 ഗാവ സോഗ്ദിയ സോഗ്ദിയർ അധിവസിക്കുന്ന ഗാവ 3 മാർഗിയാന മെർവ് 4 ബക്സോയ് ബാക്ട്രിയ 5 നിസായ മാർഗിയാനക്കും ബാക്ട്രിയക്കും ഇടയിലാണെന്ന് കരുതുന്നു 6 ഹറോവിയ ഹെറാത്ത് 7 വയേകെരെത 8 ഉർവാ 9 ഖ്നെന്ത 10 അറാകോസിയ കന്ദഹാർ 11 ഹിൽമന്ദ് സിസ്താൻ 12 രാഘ 13 ചഖ്‌റ 14 വരേന 15 ഹപ്ത ഹെന്ദു സപ്തസിന്ധു 16 രൺഹ
പട്ടികയിലുള്ള ചില പ്രദേശങ്ങൾ ഇന്നും ഏതെന്ന് തിരിച്ചറിഞ്ഞിട്ടില്ല.
എന്നാൽ, മറ്റു ചില പ്രദേശങ്ങളാകട്ടെ പിൽക്കാലത്തെ പ്രശസ്തമായ പേർഷ്യൻ, ഗ്രീക്ക്, അക്കാമെനിഡ് ഗ്രന്ഥങ്ങളിൽ പരാമർശിക്കപ്പെടുന്നുണ്ട്.
ഉദാഹരണത്തിന്‌ പട്ടികയിൽ നാലാമതായി പരാമർശിക്കുന്ന ബക്സോയ് എന്ന പ്രദേശം ബാക്ട്രിയയിലെ ഇന്നത്തെ ബൽഖ് പ്രദേശത്തിനടുത്തുള്ളതാണ്‌ .
പത്താമത്തെ പ്രദേശമായ അറാകോസിയക്ക് (ഇന്നത്തെ കന്ദഹാർ ), ഹറാഫ്‌വൈതി എന്ന അവിടത്തെ നദിയുടേതുമായി ബന്ധപ്പെട്ട പേരാണ്.
അതുപോലെ 11-ആമതായ ഹിൽമന്ദും ( സിസ്താൻ ) നദിയുമായി ബന്ധപ്പെട്ട നാമമാണ്.
സിസ്താൻ ഒഴികെ ഈ പട്ടികയിലെ സ്ഥാനം നിർണ്ണയിക്കപ്പെട്ട സ്ഥലങ്ങളെല്ലാം ഇറാന് വെളിയിൽ കിഴക്കും വടക്കുകിഴക്കുഭാഗത്താണെങ്കിലും , സസാനിയരുടെ കാലം മുതൽക്കേ, മറ്റു പ്രദേശങ്ങളെ, ഇറാനിലെ പ്രദേശങ്ങളുമായി ബന്ധപ്പെടുത്തുആൻ സൊറോസ്ട്രിയൻ പണ്ഡിതർ ശ്രമിച്ചിരുന്നു.
1980-ൽ ഘെറാർദോ ഗ്നോളി , ഈ പ്രദേശങ്ങളെയെല്ലാം ഇറാന്റെ പുറത്തേക്ക് മാറ്റി അവതരിപ്പിച്ചു.
ഇദ്ദേഹത്തിന്റെ നോട്ടത്തിൽ ചില പ്രദേശങ്ങൾ ഇന്നത്തെ പാകിസ്താനിലാണ് വരുന്നത്.
2000-മാണ്ടീൽ വില്ലെം വോഗൽസാങ് , ഇതിന്റെ ഒരു പരിഷ്കരിച്ച പതിപ്പ് അവതരിപ്പിച്ചിരുന്നു.
എങ്കിലും ഹെൽമുട്ട് ഹംബാക്, മൈക്കൽ വിറ്റ്സെൽ എന്നീ ചരിത്രകാരന്മാരുടെ അഭിപ്രായപ്രകാരം ഇതിലെ ചില സ്ഥലങ്ങൾ ഇറാനിൽ ഉൾപ്പെടുന്നുണ്ട്.
ആര്യാനാം വേജാഹ്
ആര്യൻ , ഇറാൻ തുടങ്ങിയ വാക്കുകളുമായി ബന്ധപ്പെട്ട ആര്യാനാം വേജാഹ് ഇന്തോ ഇറാനിയൻ സംസ്കാരത്തെ സംബന്ധിച്ചിടത്തോളം വളരെ പ്രധാനപ്പെട്ടെതാണ്‌.
വടക്കു നിന്ന് ആര്യൻ അധിനിവേശത്തിന്റെ പാതയിൽ ക്രമാനുഗതമായുള്ള ഈ പട്ടികയിൽ സോഗ്ദിയക്കു മുൻപ് ഒന്നാം സ്ഥാനത്തു തന്നെ ആര്യാനാം വേജാഹ് ചേർത്തിരിക്കുന്നതിനാൽ ഈ പ്രദേശം സമർഖണ്ഡിനും ബുഖാറക്കും വടക്കുള്ള പ്രദേശമാണെന്ന് ഒരനുമാനമുണ്ട്.
എന്നാൽ വിറ്റ്സെലിന്റെ അഭിപ്രായത്തിൽ ആര്യാനാം വേജാഹ്, മദ്ധ്യ അഫ്ഗാനിസ്താൻ മലനിരയിലാണ് .
ഗ്നോളിക്കും ഇതേ അഭിപ്രായമാണ്.
ആര്യാനാം വേജാഹിനൊപ്പം നല്ല നദി എന്ന പ്രയോഗം കൂടി ഉപയോഗിക്കുമായിരുന്നു (Airyanem Vaejah of Good River).
1978-ൽ റഷ്യൻ ചരിത്രകാരൻ ഇവാൻ സെബ്ലിൻ കാമെൻസ്കി, വഹ്വി എന്ന ഈ നല്ല നദിയെക്കുറിച്ച് ഒരു ലേഖനം എഴുതിയിരുന്നു.
ഇദ്ദേഹത്തിന്റെ അഭിപ്രായത്തിൽ 20-ആം നൂറ്റാണ്ടിന്റെ തുടക്കം വരെ വഹ്വി എന്ന പേര് വഖ് എന്ന രീതിയിലും ഗ്രീക്കുകാരുടെ കാലത്ത് ഓക്കോസ് എന്നുമായിരുന്നു അറിയപ്പെട്ടിരുന്നത്.
ഓക്സസ് അഥവാ അമു ദര്യയുടെ മുകൾഭാഗത്തുള്ള ദര്യ-ഇ പഞ്ച് ആണ് ഈ നദി.
ആര്യാനാം വേജാഹിനൊപ്പമുള്ള നല്ലനദി ഇതാണെങ്കിൽ ആര്യാനം വേജാഹ് പാമിറിനടുത്തായിരിക്കണം എന്നനുമാനിക്കാം അവലംബം
അവോയിൽ പാരിഷ് ഇംഗ്ലീഷ് വിലാസം https://ml.wikipedia.org/wiki/Avoyelles_Parish,_Louisiana
അമേരിക്കൻ ഐക്യനാടുകളിലെ ലൂയിസിയാന സംസ്ഥാനത്ത് സ്ഥിതി ചെയ്യുന്ന ഒരു പാരിഷാണ് അവോയിൽ പാരിഷ് (ഫ്രഞ്ച് : Paroisse des Avoyelles ).
2010ലെ സെൻസസ് പ്രകാരം ഈ പാരിഷിലെ ജനസംഖ്യ 42,073 ആണ്.
പാരിഷ ആസ്ഥാനം സ്ഥിതിചെയ്യുന്നത് മാർക്സ്‌വിൽ പട്ടണത്തിലാണ്.
1807ൽ രൂപീകരിക്കപ്പെട്ട ഈ പാരിഷിൻറെ ഫ്രഞ്ച് പേര് തദ്ദേശീയ അവോയിൽ ഇന്ത്യൻ ജനങ്ങളുടെ പേരിൽനിന്നാണ്.
യൂറോപ്യൻ അധിനിവേശകാലത്ത് അവോയിൽ ഇന്ത്യൻ വർഗ്ഗം ഈ പ്രദേശത്ത് അധിവസിച്ചിരുന്നു.
ഇന്ന് ഈ പാരിഷ് മേഖലയിലെ റിസർവേഷനിൽ ഫെഡറൽ അംഗീകാരം ലഭിച്ച “ടുനിക-ബിലോക്സി” ഇന്ത്യൻ വർഗ്ഗങ്ങളുടെ അധിവസിക്കുന്നു.
ഈ വർഗ്ഗത്തിൻറെ അധീനതയിൽ പാരിഷ് ആസ്ഥാനകേന്ദ്രമായ മാർക്സ്‍വിൽ കേന്ദ്രമായി ഒരു ചൂതാട്ടകേന്ദ്രം നിലനിൽക്കുന്നു.
മാർക്സ്‍വിൽ പട്ടണം ഭാഗികമായി ഈ റിസർവേഷൻ ഭൂമിയിൽ ഉൾപ്പെട്ടിരിക്കുന്നു.
ഈ പാരിഷ് സ്ഥിതി ചെയ്യുന്ന അക്ഷാംശ രേഖാംശങ്ങൾ 31°04′N 92°00′W ﻿ / ﻿31.07°N 92.00°W ﻿ / 31.07; -92.00 ആണ്.
യു.എസ്. സെൻസസ് ബ്യൂറോയുടെ കണക്കുകൾ പ്രകാരം ഈ പാരിഷിൻറെ ആകെ വിസ്തൃതി 866 സ്ക്വയർ മൈലാണ് (2,240) ഇതിൽ 832 സ്ക്വയർ മൈൽ പ്രദേശം (2,150) കരഭാഗവും ബാക്കി 33 സ്ക്വയർ മൈൽ പ്രദേശം (85) (3.8%) ജലം അടങ്ങിയതുമാണ്.
അവലംബം പുറത്തേയ്ക്കുള്ള കണ്ണികൾ Heinrich, P. V., 2008, Woodville 30 x 60 minute geologic quadrangle.
Archived 2010-06-28 at the Wayback Machine .
Louisiana Geological Survey, Baton Rouge, Louisiana.
Snead, J., P. V. Heinrich, and R. P. McCulloh, 2002, Ville Platte 30 x 60 minute geologic quadrangle.
31°04′N 92°00′W ﻿ / ﻿ 31.07°N 92.00°W ﻿ / 31.07; -92.00
അവ്താർ സിംഗ്
ഒരു ഇന്ത്യൻ ജുഡോ കായികതാരമാണ് അവതാർ സിങ്.2016-ൽ ബ്രസീലിലെ റിയോ ഡി ജനീറോയിൽ വച്ച് നടക്കുന്ന സമ്മർ ഒളിംപിക്സിന് യോഗ്യത അവതാർ സിങ് യോഗ്യത നേടിയിട്ടുണ്ട്.
പഞ്ചാബീലെ ഗുർദാസ്പൂരിൽ 1992 ഏപ്പ്രിൽ മൂന്നിനാണ് അവതാർ സിങ് ജനിച്ചത് .
പഞ്ചാബിലെ ഖുരാല എന്ന ഗ്രാമത്തിലുളള അദ്ദേഹത്തിന്റെ രക്ഷിതാക്കളുടെ ക്യഷിടത്തിലാണ് അവതാർ സിങ് തന്റെ ചെറുപ്പക്കാലം ചിലവഴിച്ചത്.
പഞ്ചാബ് പോലീസ് ഡിപ്പാർട്മെന്റിലെ ഒരു അസിസ്റ്റന്റ് സബ് ഇൻസ്പെക്ടറാണ് നിലവിൽ അവതാർ സിങ് .
സ്ക്കോട്ട് ലാന്റിലെ ഗ്ലാസ്ഗോയിൽ 2014-ൽ നടന്ന കോമൺവെൽത്ത് ഗയിംസിൽ അവതാർ സിങ് ഇന്ത്യയെ പ്രതിനിധീകരിച്ച് പങ്കെടുത്തു.
എന്നാൽ മെൻസ് മിഡിൽവെയ്റ്റ് ഇവന്റിൽ വെളളി മെഡൽ നേടിയ സ്ക്കോട്ട്ലാന്റിന്റെ മാത്യു പർസെയോട് പതിനാറാം റൗണ്ടിൽ പരാജയപ്പെട്ടു .
മതസരങ്ങൾക്കുളള യാത്രയ്ക്കാവശ്യമായ ചെലവ് വഹിക്കുന്നതിന്റെ പേരിൽ ഇന്ത്യൻ ഫെഡറേഷനുമായുളള പ്രശ്നം നിമിത്തം 2015-2016 മെയ് കാലയളവിൽ അവതാർ സിങ് ആറുമത്സരങ്ങളിൽ മാത്രമേ പങ്കെടുത്തിട്ടുളളു.
എന്നാൽ തുർക്കിയിൽ 2016-ൽ വച്ചു നടന്ന ഗ്രാൻഡ്പ്രീക്കുമുൻപായി അവതാർ സിങിന്റെ മാതാപിതാക്കൾ തങ്ങളുടെ സമ്പാദ്യം അവതാർ സിങിന്റെ യാത്രാവശ്യങ്ങൾക്കായി നൽകി.2016-ൽ ഇന്ത്യയിൽ വെച്ചു നടന്ന സൗത്ത് ഏഷ്യൻ ഗെയിംസിൽ അവതാർ സിങ് പങ്കെടുത്തിരുന്നു .
നേപ്പാളിന്റെ സഞ്ചയ് മഹാർജനെയും ബംഗ്ലാദേഷിന്റെ എംഡി ജഹാംങ്കിർ അലമിനെയും പരാജയപ്പെടുത്തി അവതാർ സിങ് ഫൈനലിൽ എത്തുകയും അഫ്ഗാനിസ്ഥാന്റെ മൊഹമ്മദ് കഖരണിനെ 49 സെക്കന്റിനുളളിൽ പരാജയപ്പെടുത്തുകയും ചെയ്തു .
ഉസ്ബെക്കിസ്ഥാനിലെ താഷ്ക്കന്റിൽ 2016 ഏപ്പ്രിലിൽ വെച്ചു നടന്ന ഏഷ്യൻ ജൂഡോ ചാമ്പ്യൻഷിപ്പിൽ സെമി ഫൈനലിൽ എത്തിയ അവതാർ സിങ് തജാക്കിസ്ഥാന്റെ കൊമരൻഷോഖ് ഉസ്തോപ്യരോണിനോട് പരാജയപ്പെട്ടു.
റെപ്ടാർജിൽ അതിനുശേഷം അവതാർ സിങ് ഇറാന്റെ സഈദ് മൊറാദിയെ പരാജയപ്പെടുത്തിയെങ്കിലും ചൈനയുടെ സുൻചൗ ചെങിനോട് പരാജയപ്പെട്ടു .
ലോക റാങ്കിങ്ങിൽ ഇരുന്നൂറിന് താഴെ നിന്നിരുനന അവതതാർ സിങ് 2016-ൽ എഴുപ്പതാം സ്ഥാനത്തിലേക്ക് ഉയർന്നതിന്റെ ഫലമായി  ഏഷ്യയിലെ അവസ്ഥ വച്ച് 90 കിലോ മെൻസ് വിഭാഗത്തിൽ ബ്രസീലിലെ റിയോയിൽ നടക്കുന്ന ഒളിംപിക്സിൽ പങ്കെടുക്കൻ അവതാർ സിങിന് യോഗ്യത ലഭിച്ചു .
2016-ൽ റിയോയിൽ വെച്ച് നടന്ന  അവതാർ സിങിന്റെ ആദ്യ ഒളിംപിക്സിൽ റഫ്യൂജിയുടെ പിപ്പോള മിസോജയോട് ആദ്യറൗണ്ടിൽ തന്നെ അവതാർ സിങ് പരാജയപ്പെട്ടു.
മെൻസ് 90 കിലോ വിഭാഗത്തിൽ മിസോജയുടെ യൂക്കോ എന്ന രീതിയോടാണ് അവതാർ പരാജയപ്പെട്ടത് .
അബ്ബക്കാ റാണി ഇംഗ്ലീഷ് വിലാസം https://ml.wikipedia.org/wiki/Abbakka_Chowta
ഉള്ളാളിലെ റാണിയും, കോളനി കാലഘട്ടത്തിൽ പോർച്ചുഗീസുകാർക്കെതിരെ പൊരുതിയ ധീര വനിതയുമായിരുന്നു അബ്ബക്കാ റാണി .
പതിനാറാം നൂറ്റാണ്ടിന്റെ അവസാന പകുതിയായിരുന്നു അവരുടെ കാലഘട്ടം.
തുളുനാട് എന്നറിയപ്പെട്ടിരുന്ന കർണ്ണാടകയുടെ തീരദേശം ഭരിച്ചിരുന്ന ചൗത വംശജയായിരുന്നു അബ്ബക്കാ റാണി.
തുളുനാടിന്റെ തുറമുഖമായിരുന്നു ഉള്ളാൾ .
വളരെ പ്രധാനപ്പെട്ട ഈ പ്രദേശം പിടിച്ചെടുക്കാൻ പോർച്ചുഗീസുകാർ വളരെയധികം ശ്രമിച്ചുവെങ്കിലും വിജയിക്കുവാൻ കഴിഞ്ഞില്ല.
അബ്ബക്കാ റാണിയുടെ ധീരമായ ചെറുത്തു നിൽപ്പുകാരണം, പോർച്ചുഗീസുകാർക്ക് ഈ പ്രദേശം അപ്രാപ്യമായി തീർന്നു.
കോളനിവാഴ്ചക്കെതിരേ പോരാടിയ ആദ്യ കാല ഭാരതീയരിൽ ഒരാളായിരുന്നു അബ്ബക്കാ റാണി.
ഇന്ത്യൻ സ്വാതന്ത്ര്യസമരത്തിലെ ആദ്യത്തെ വനിതയായും ഇവരെ വിശേഷിപ്പിക്കുന്നു.
തായ് വഴി സമ്പ്രദായം പിന്തുടർന്നു വന്ന ഒരു രാജവംശമായിരുന്നു ചൗത രാജവംശം.
അബ്ബക്കയുടെ അമ്മാവനായിരുന്ന തിരുമാല രായൻ അബ്ബക്കയെ അടുത്ത കിരീടാവകാശിയായി വാഴിക്കുകയായിരുന്നു.
ബൈന്ദൂരിലെ ശക്തനായ രാജാവായിരുന്ന ലക്ഷ്മപ്പ ബംഗാര അരസയെക്കൊണ്ട് അബ്ബക്കയെ വിവാഹം കഴിപ്പിക്കുകയും ചെയ്തു.
ശക്തമായ ഈ രണ്ടു രാജവംശങ്ങൾ തമ്മിലുള്ള ഈ ബന്ധം പോർച്ചുഗീസുകാരെ വല്ലാതെ നിരാശരാക്കി.
യുദ്ധതന്ത്രങ്ങളും, രാഷ്ട്രതന്ത്രവും തിരുമലരായൻ അബ്ബക്കയെ പരിശീലിപ്പിച്ചു.
വളരെ ഹ്രസ്വമായിരുന്നു ഇവരുടെ വിവാഹ ജീവിതം.
അബ്ബക്ക തിരികെ ഉള്ളാളിലേക്കു പോന്നു.
ലക്ഷ്മപ്പ പിന്നീട് അബ്ബക്കയോടുള്ള പ്രതികാരം തീർക്കാൻ പോർച്ചുഗീസുകാരുടെ കൂടെ ചേർന്നു.
ഗോവയെ കീഴടക്കിയശേഷം, പോർച്ചുഗീസുകാർ പിന്നീട് ലക്ഷ്യമാക്കിയത് കർണ്ണാടകയുടെ തീരപ്രദേശമായിരുന്നു.
വ്യാപാരത്തിനു, സുരക്ഷക്കും വളരെ പ്രാധാന്യമുള്ള സ്ഥലമായിരുന്നു കർണ്ണാടകയുടെ തീരപ്രദേശം.
അറേബ്യൻ രാജ്യങ്ങളും മറ്റ് പാശ്ചാത്യരാജ്യങ്ങളുമായി സുഗന്ധവ്യഞ്ജനങ്ങളുടെ വ്യാപാരത്തിനു പേരുകേട്ട തുറമുഖമായിരുന്നു ഉള്ളാൾ.
പ്രാദേശികമായ ചെറുത്തു നില്പുകാരണം ആ പ്രദേശം കീഴടക്കുക അത്ര എളുപ്പമായിരുന്നില്ല.
ജൈനമതക്കാരിയായ അബ്ബക്ക റാണിക്ക, ഹൈന്ദവരിൽ നിന്നും, മുസ്ലിം സമുദായത്തിലുള്ളവരിൽ നിന്നും പിന്തുണ ലഭിച്ചിരുന്നു.
അബ്ബക്ക റാണിയുടെ സൈന്യത്തിൽ എല്ലാ മതസ്ഥരും ഉണ്ടായിരുന്നു.
വിദേശികളായ ശത്രുക്കൾക്കെതിരേ പൊരുതാൻ കോഴിക്കോട് സാമൂതിരിയുടെ പിന്തുണയും അബ്ബക്ക തേടിയിരുന്നു.
വിവാഹത്തിലൂടെ അയൽ രാജ്യമായ ബെന്ദൂരിന്റെ പിന്തുണയും അബ്ബക്കു ലഭിച്ചിരുന്നു.
ഈ സഖ്യം, തീരപ്രദേശത്തുവെച്ച് പോർച്ചുഗീസ് സൈന്യത്തെ നേരിട്ടു.
പോർച്ചുഗീസുകാർക്കെതിരേയുള്ള യുദ്ധം
പോർച്ചുഗീസുകാർ അബ്ബക്ക റാണിയോട് കപ്പം നൽകണം എന്നാവശ്യപ്പെട്ടെങ്കിലും, റാണി അത് നിരസിച്ചു.
1555 റാണിയെ പരാജയപ്പെടുത്താൻ അഡ്മിറൽ ഡോം അൽവാറോയുടെ നേതൃത്വത്തിൽ ഒരു സൈന്യം തുളുനാട്ടിലേക്കു വന്നുവെങ്കിലും, റാണി അവരെ പരാജയപ്പെടുത്തി.
1557 ൽ പോർച്ചുഗീസുകാർ മംഗലാപുരം കീഴടക്കി.
ഉള്ളാൾ കീഴടക്കാൻ ഒരു സൈന്യം പുറപ്പെട്ടു, അവർ കൊട്ടാരത്തിലെത്തിയപ്പോഴേക്കും, റാണി അവിടെ നിന്നും രക്ഷപ്പെട്ടു ഒരു പള്ളിയിൽ അഭയം തേടി.
അന്നത്തെ രാത്രിയിൽ 200 ഓളം സൈനികരെ സംഘടിപ്പിച്ച റാണി പോർച്ചുഗീസ് സേനക്കെതിരേ ആക്രമണം അഴിച്ചു വിട്ടു.
പോർച്ചുഗീസ് സൈന്യതലവനായിരുന്ന ജനറൽ പൈക്സിയോട്ടോ കൊല്ലപ്പെട്ടു.
എഴുപതോളം പോർച്ചുഗീസ് സൈനികരെ റാണിയുടെ സേന തടവുകാരായി പിടിച്ചു.
തുടർന്നു നടന്ന യുദ്ധത്തിൽ പോർച്ചുഗീസ് ജനറലായിരുന്ന മസ്കരാസ് കൊല്ലപ്പെടുകയും, മംഗലാപുരം കോട്ട ഉപേക്ഷിച്ചു പോവാൻ പോർച്ചുഗീസുകാർ നിർബന്ധിതരാവുകയും ചെയ്തു.
1569 ൽ പോർച്ചുഗീസുകാർ മംഗലാപുരം കോട്ട പിടിച്ചെടുക്കുകയും, നിർണ്ണായകമായ കുന്ദാപുരയിൽ ആധിപത്യം സ്ഥാപിക്കുകയും ചെയ്തു.
കുന്ദാപുരയിലെ ശത്രു സാന്നിദ്ധ്യം റാണിക്കു അസ്വസ്ഥതയായി മാറി.
കൂടാതെ, റാണിയുടെ മുൻ ഭർത്താവ്, ലക്ഷ്മപ്പ പോർച്ചുഗീസുകാരുടെ കൂടെ കൂടി റാണിക്കെതിരേ യുദ്ധത്തിനിറങ്ങുകയും ചെയ്തു.
1570 ൽ പോർച്ചുഗീസുകാർക്കെതിരേ പടനയിക്കാനായി റാണി, ബിജാപൂർ സുൽത്താനുമായും, കോഴിക്കോടു സാമൂതിരിയുമായും കരാറിലേർപ്പെട്ടു.
ഇരു ഭരണാധികാരികളും, പോർച്ചുഗീസുകാരുടെ ആധിപത്യം അവസാനിപ്പിക്കണം എന്ന ലക്ഷ്യക്കാരായിരുന്നു.
കോഴിക്കോടു സാമൂതിരിയുടെ നാവികസേനാ തലവനായിരുന്ന കുട്ടി പോക്കർ മരക്കാർ റാണിക്കു വേണ്ടി, പോർച്ചുഗീസുകാർക്കെതിരേ യുദ്ധം നയിക്കുകയും, മംഗലാപുരം കോട്ട നശിപ്പിക്കുകയും ചെയ്തു.
എന്നാൽ മരക്കാരെ പോർച്ചുഗീസുകാർ പിടികൂടുകയും വധിക്കുകയും ചെയ്തു.
സഖ്യത്തിനു വല്ലാത്തൊരു നഷ്ടമായിരുന്നു മരക്കാരുടെ മരണം.
കൂടാതെ, ഭർത്താവിന്റെ വഞ്ചന കൂടിയായപ്പോൾ റാണി വല്ലാതെ തളർന്നു.
പോർച്ചുഗീസുകാർ റാണിയെ അറസ്റ്റു ചെയ്യുകയും തടവിലാക്കുകയും ചെയ്തു.
അബ്ബാ ഇംഗ്ലീഷ് വിലാസം https://ml.wikipedia.org/wiki/ABBA
ഒരു സ്വീഡിഷ് പോപ്പ് സംഗീത സംഘമാണ് അബ്ബാ .
1972 -ൽ സ്ടാക്ഹോല്മ് അഗ്നെത ഫോൾട്ട്സ്കോഗ് , ആനി-"ഫ്രിഡ" ലിങ്‌സ്റ്റാഡ് , ബ്‌ജോൺ ഉൽവയസ് , ബെന്നി ആൻഡേഴ്സൺ എന്നിവർ ചേർന്നാണ് ഇത് സ്ഥാപിച്ചത്.
ഗ്രൂപ്പിന്റെ പേര് ബാൻഡ് അംഗം ങ്ങളുടെ ആദ്യ പേരുകളുടെ ആദ്യ അക്ഷരങ്ങളുടെ ചുരുക്കമാണ്.
1974 മുതൽ 1982 വരെ ലോകമെമ്പാടുമുള്ള ചാർട്ടുകളിൽ ഒന്നാമതെത്തിയ ഇവർ ജനപ്രിയ സംഗീത ചരിത്രത്തിലെ ഏറ്റവും വാണിജ്യപരമായി വിജയിച്ച സംഗീത സംഘങ്ങളിൽ ഒന്നായി മാറി.
യുകെയിലെ ബ്രൈട്ടണിലെ ഡോമിൽ 1974 ലെ യൂറോവിഷൻ ഗാനമത്സരത്തിൽ എബി‌ബി‌എ വിജയിച്ചു, ഈ മത്സരത്തിൽ ആദ്യമായിട്ടാണ് സ്വീഡന് വിജയം നേടുന്നത്.
പിൽക്കാലത്തു ഈ മത്സരത്തിൽ പങ്കെടുത്ത ഏറ്റവും വിജയകരമായ ഗ്രൂപ്പായി ഇവർ മാറി.
ബാൻഡിന്റെ സജീവമായ വർഷങ്ങളിൽ, വിവാഹിതരായ രണ്ട് ദമ്പതികളായിരുന്ന: ഫോൾട്ട്സ്കോഗ്, ഉൽവയസ്, അതുപോലെ ലിങ്‌സ്റ്റാഡ്, ആൻഡേഴ്സൺ എന്നിവരായിരുന്ന ഗാനങ്ങൾ തയ്യാറാക്കിയിരുന്നത്.
ഇവരുടെ ജനപ്രീതി വർദ്ധിച്ചതോടെ അവരുടെ വ്യക്തിജീവിതം ബുദ്ധിമുട്ടിലായി, ഇത് ഒടുവിൽ രണ്ട് വിവാഹങ്ങളുടെയും തകർച്ചയ്ക്ക് കാരണമായി.
ബന്ധത്തിലെ മാറ്റങ്ങൾ ഗ്രൂപ്പിന്റെ സംഗീതത്തിലും പ്രതിഫലിച്ചു, പിന്നീടുള്ള ഇവരുടെ രചനകൾ കൂടുതലും ഇരുണ്ടതും ആത്മപരിശോധനയുള്ളതുമായ വരികൾ ഉൾക്കൊള്ളുന്നതുമായി മാറി.
1983 ജനുവരിയിൽ അബ്ബാ പിരിച്ചുവിട്ടതിനുശേഷം, ആൻഡേഴ്സണും ഉൽവയസും സ്റ്റേജിനായി ഗാനങ്ങൾ എഴുതി വിജയം കണ്ടെത്തി, ലിങ്‌സ്റ്റാഡും, ഫോൾട്ട്സ്കോഗും സമ്മിശ്ര വിജയത്തോടെ തങ്ങളുടെ സോളോ കരിയർ പിന്തുടർന്നു.
പോളിഗ്രാം 1989 ൽ അബ്ബായുടെ കാറ്റലോഗും റെക്കോർഡ് കമ്പനിയായ പോളറും വാങ്ങുന്നത് വരെ അബ്ബായുടെ സംഗീതത്തിന്റെ ജനപ്രീതി കുറഞ്ഞുതന്നെ തുടർന്നു, 1992 സെപ്റ്റംബറിൽ അവരുടെ എല്ലാ ആൽബംങ്ങലും ലോകമെമ്പാടുമായി വീണ്ടും പുറത്തിറക്കി അത് പോലെ അവരുടെ പുതിയ ഗ്രേറ്റസ്റ്റ് ഹിറ്റ്സ് ( അബ്ബാ ഗോൾഡ് ) 1992 -ൽ പുറത്തിറക്കി.
ഇതവരുടെ ഏറ്റവും കൂടുതൽ വിറ്റഴിച്ച ആൽബമായി മാറി.
ഇത് ഇന്ന് ഏറ്റവും കൂടുതൽ വിറ്റഴിക്കപ്പെട്ട ആൽബങ്ങളിൽ ഒന്നാണ് .
നിരവധി സിനിമകൾ, പ്രത്യേകിച്ച് മുറിയൽസ്  വെഡ്ഡിംഗ് (1994), ദി അഡ്വഞ്ചേഴ്സ് ഓഫ് പ്രിസ്‌കില്ല, ക്വീൻ ഓഫ് ദി ഡെസേർട്ട് (1994) എന്നിവ ഈ ഗ്രൂപ്പിനോടുള്ള താൽപര്യം പുനരുജ്ജീവിപ്പിക്കുകയും ഇവർക്കായി നിരവധി ട്രിബ്യൂട്ട് ബാൻഡുകൾ സൃഷ്ടിക്കപ്പെടുകയും ചെയ്തു.
1999-ൽ അബ്ബായുടെ സംഗീതം വിജയകരമായ മ്യൂസിക്കൽ ആയിരുന്ന മമ്മ മിയയിൽ ഉപയോഗിക്കുകയും അത് ലോകമെമ്പാടും പര്യടനം നടത്തുകായും ചെയ്തു.
2008 ൽ പുറത്തിറങ്ങിയ ഇതേ പേരിൽ ഒരു ചിത്രം പുറത്തിറങ്ങി.
ഇത് യുണൈറ്റഡ് കിംഗ്ഡത്തിൽ ഏറ്റവും കൂടുതൽ കളക്ഷൻ നേടിയ ചിത്രമായി മാറി.
അതിന്റെ തുടർച്ച, മമ്മ മിയ!
ഹിയർ വി ഗോ എഗെയ്ൻ , 2018 ൽ പുറത്തിറങ്ങി.
35 വർഷം നിഷ്‌ക്രിയമായിരുന്നതിന് ശേഷം "ഐ സ്റ്റിൽ ഹേവ് ഫെയ്ത്ത് ഇൻ യു", "ഡോണ്ട് ഷട്ട് മി ഡ own ൺ" എന്നീ പേരുകളിൽ രണ്ട് പുതിയ ഗാനങ്ങൾ ബാൻഡ് റെക്കോർഡുചെയ്‌തതായി 2018 ഏപ്രിൽ 27 ന് ഇവർ പ്രഖ്യാപിച്ചു.
18 സെപ്റ്റംബർ 2018 ന്, ഒരു അഭിമുഖത്തിൽ, ആൻഡേഴ്സൺ തങ്ങൾ ഇപ്പോഴും പാട്ടുകളിൽ പ്രവർത്തിക്കുന്നുണ്ടെന്ന്, മൂന്നാമത്തേത് എഴുതിയത്തിനു ശേഷം അവ 2019 ൽ പുറത്തിറങ്ങും എന്നറിയിച്ചു.
അബ്ബാ ലോകമെബാടുമായി തങ്ങളുടെ 38 കോടി പ്രതി സംഗീത റെക്കോർഡുകൾ  വിറ്റഴിച്ചിട്ടുണ്ട്.
ഇത് ഇവരെ എക്കാലത്തെയും മികച്ച വിൽപ്പനയുള്ള സംഗീത കലാകാരന്മാരിൽ ഒരുവരായി മാറ്റി.
യുണൈറ്റഡ് കിംഗ്ഡം, അയർലൻഡ്, കാനഡ, ഓസ്‌ട്രേലിയ, ന്യൂസിലാന്റ്, ദക്ഷിണാഫ്രിക്ക, യുണൈറ്റഡ് സ്റ്റേറ്റ്സ് എന്നിവയുൾപ്പെടെ ഇംഗ്ലീഷ് സംസാരിക്കുന്ന രാജ്യങ്ങളുടെ ചാർട്ടുകളിൽ സ്ഥിരമായ വിജയം നേടുന്ന ആദ്യ ഇംഗ്ലീഷ് സംസാരിക്കാത്ത രാജ്യത്തിൽ നിന്നുള്ള സംഗീത ഗ്രൂപ്പാണ് അബ്ബാ.
യുകെയിൽ തുടർച്ചയായി എട്ട് ഒന്നാം നമ്പർ ആൽബങ്ങൾ നേടിയതിൽ ഇവർക്ക് സംയുക്ത റെക്കോർഡ് ഉണ്ട്.
ലാറ്റിൻ അമേരിക്കയിലും ഈ സംഘം മികച്ച വിജയം നേടി, കൂടാതെ അവരുടെ ഹിറ്റ് ഗാനങ്ങളുടെ ഒരു ശേഖരം സ്പാനിഷിൽ റെക്കോർഡുചെയ്‌തു.
2005 ലെ യൂറോവിഷൻ ഗാനമത്സരത്തിന്റെ അമ്പതാം വാർഷികാഘോഷത്തിൽ അബ്ബായെ ആദരിച്ചു, അവരുടെ ഹിറ്റ് ഗാനം "വാട്ടർലൂ" മത്സര ചരിത്രത്തിലെ ഏറ്റവും മികച്ച ഗാനമായി തിരഞ്ഞെടുക്കപ്പെട്ടു.
2010 ൽ റോക്ക് ആൻഡ് റോൾ ഹാൾ ഓഫ് ഫെയിമിൽ ഈ ഗ്രൂപ്പിനെ ഉൾപ്പെടുത്തിയിട്ടുണ്ട്.
2015 ൽ അവരുടെ "ഡാൻസിംഗ് ക്വീൻ" എന്ന ഗാനം റെക്കോർഡിംഗ് അക്കാദമിയുടെ ഗ്രാമി ഹാൾ ഓഫ് ഫെയിമിൽ ഉൾപ്പെടുത്തി.
അംഗങ്ങൾ അഗ്നെത ഫോൾട്ട്സ്കോഗ് - ലീഡ്, ബാക്കിംഗ് വോക്കൽസ് ആനി-"ഫ്രിഡ" ലിങ്‌സ്റ്റാഡ് - ലീഡ്, ബാക്കിംഗ് വോക്കൽസ് ബ്‌ജോൺ ഉൽവയസ് - ഗിത്താർ, ബാക്കിംഗ്, ലീഡ് വോക്കൽ ബെന്നി ആൻഡേഴ്സൺ - കീബോർഡുകൾ, സിന്തസൈസറുകൾ, പിയാനോ, അക്രോഡിയൻ, ഗിറ്റാറുകൾ, ബാക്കിംഗ്, ലീഡ് വോക്കൽസ് അവലംബം ബാഹ്യ ലിങ്കുകൾ [http://  ഔദ്യോഗിക വെബ്സൈറ്റ്] "ABBA" .
റോക്ക് ആൻഡ് റോൾ ഹാൾ ഓഫ് ഫെയിം .
ABBAinter.net ടിവി-പ്രകടന ആർക്കൈവ് അബ്ബാ discography at Discogs ABBA ഗാനങ്ങൾ - ABBA ആൽബവും ഗാന വിശദാംശങ്ങളും.
അബ്ബ - ലേഖനങ്ങൾ - സമകാലീന അന്താരാഷ്ട്ര പത്രങ്ങളുടെയും മാഗസിൻ ലേഖനങ്ങളുടെയും വിപുലമായ ശേഖരം
അബ്ബാദിദുകൾ ഇംഗ്ലീഷ് വിലാസം https://ml.wikipedia.org/wiki/Abbadid
കൊർഡോവ ഖലീഫമാരുടെ പതനത്തെ തുടർന്ന് ദക്ഷിണ സ്പെയിനിലെ ആന്തലൂഷ്യയിൽ സ്ഥാപിതമായ മുസ്ലിം രാജവംശമാണ് അബ്ബാദിദുകൾ .
ഉമയ്യാദ് വംശത്തിന്റെ പതനത്തിനുശേഷം പരസ്പരം മത്സരിച്ചുകൊണ്ടിരുന്ന ഇരുപതോളം ചെറിയ രാജവംശങ്ങൾ സ്പെയിനിൽ ഉടലെടുത്തിരുന്നു.
കൊർഡോവ ഖലീഫമാരുടെ അധികാരം ക്ഷയിച്ചതിനാലുള്ള രാഷ്ട്രീയ ശിഥിലീകരണമായിരുന്നു ഇതിനു കാരണം.
മുക്കാൽ നൂറ്റാണ്ടോളം സ്പെയിനിൽ മൂന്നു രാജാക്കൻമാരുടെ കീഴിൽ ഭരണം നടത്തിവന്ന അബ്ബാദിദ് വംശം ഇത്തരം ചെറിയ രാജവംശങ്ങളിൽ പ്രധാനപ്പെട്ടതാണ്.
പുരാതന ലഖ്മിദ് രാജാക്കൻമാരുടെ പാരമ്പര്യം അബ്ബാദിദ് വംശക്കാർ അവകാശപ്പെട്ടിരുന്നു.
ഇബ്നു അബ്ബാദ് എന്നു വിളിക്കപ്പെടുന്ന അബുൽഖാസിം മുഹമ്മദ് ആയിരുന്നു 1023-ൽ അബ്ബാദിദ് വംശം സ്ഥാപിച്ചത്.
ഇദ്ദേഹം സെവിൽ നഗരത്തിലെ പ്രധാന ഖാസിയായിരുന്നു.
ചില പ്രഭുക്കൻമാരുടെ സഹായത്തോടുകൂടി 1023-ൽ ഇദ്ദേഹം സെവിൽ നഗരം സ്വതന്ത്രമാക്കുകയും അവിടെ ആധിപത്യം സ്ഥാപിക്കുകയും ചെയ്തു.
രാഷ്ട്രീയതന്ത്രങ്ങളും അതിർത്തിയുദ്ധങ്ങളും വഴി തന്റെ രാജ്യാതിർത്തി വ്യാപിപ്പിച്ചു.
അബ്ബാദ് II
ഇബ്നു അബ്ബാദിന്റെ പുത്രനായ അബ്ബാദ് II അൽമുത്താദിദ് എന്ന പേരിൽ 1042 മുതൽ 1068 വരെ രാജ്യഭരണം നടത്തി.
ഇദ്ദേഹം തന്റെ രാജ്യാതിർത്തി വ്യാപിപ്പിക്കുകയും കൊർഡോവ പിടിച്ചടക്കാൻ ശ്രമിക്കുകയും ചെയ്തു.
എന്നാൽ തന്റെ മിത്രങ്ങൾ വേണ്ടതുപോലെ സഹകരിക്കാത്തതുകൊണ്ട് ഈ ശ്രമം വിജയിച്ചില്ല.
ഇദ്ദേഹം ഒരു കവിയും കലാപ്രോത്സാഹകനും ആയിരുന്നു.
എന്നാൽ ഒരു ഭരണാധികാരിയെന്ന നിലയിൽ ഇദ്ദേഹം ആരോടും വിട്ടുവീഴ്ച കാണിച്ചില്ല.
തനിക്കെതിരായി പ്രവർത്തിച്ച പുത്രനെ ഇദ്ദേഹം സ്വന്തം കൈകൊണ്ട് കൊന്നതായും താൻ വധിച്ച ശത്രുക്കളുടെ തലയോടുകൾ പൂച്ചട്ടികളായി ഉപയോഗിച്ചതായും പറയപ്പെടുന്നു.
ഗ്രനാഡയിലെ രാജാവായിരുന്നു ഇദ്ദേഹത്തിന്റെ പ്രധാന ശത്രു.
സ്പെയിനിലെ പ്രധാന ക്രിസ്ത്യൻ രാജ്യങ്ങളായ കാസ്റ്റീലിലേയും ലിയോണിലേയും രാജാക്കന്മാർ ഇദ്ദേഹത്തിനെതിരായി പല ആക്രമണങ്ങളും നടത്തിയിരുന്നു.
അവർ സെവിൽനഗരത്തിന്റെ കോട്ടവാതിൽവരെ എത്തുകയുണ്ടായി.
അബ്ബാദ് II അവർക്ക് കപ്പം കൊടുത്ത് സമാധാനിപ്പിച്ചു.
അബ്ബാദ് III
അബ്ബാദിദ് വംശത്തിലെ അവസാനത്തെ രാജാവായ അബ്ബാദ് III (1040-95) അൽമുത്താമിദ് എന്ന പേരോടുകൂടി 1068 മുതൽ 1091 വരെ ഭരണം നടത്തി.
ഈ വംശത്തിലെ ഏറ്റവും ശക്തനും പ്രാപ്തനും ഉദാരനുമായ രാജാവ് ഇദ്ദേഹമായിരുന്നു.
അധികാരത്തിൽ വന്ന ഉടനെ കൊർഡോവ പിടിച്ചടക്കി തന്റെ രാജ്യത്തോടു കൂട്ടിച്ചേർത്തു.
തന്റെ മറ്റു സമകാലികരെപ്പോലെ സ്പെയിനിലെ ക്രിസ്ത്യൻ രാജാക്കന്മാർക്ക് ഇദ്ദേഹവും കപ്പം കൊടുത്തിരുന്നു.
ഇദ്ദേഹത്തിന്റെ ഔദാര്യത്തെക്കുറിച്ചും ആഡംബരത്തെക്കുറിച്ചുമുള്ള അനേകം കഥകൾ സ്പെയിനിൽ പ്രചാരത്തിലുണ്ട്.
ഇദ്ദേഹം കവിയും കലാപ്രേമിയുമായിരുന്നു.
ഇബ്നു അമ്മാർ എന്ന കവിയെ അൽമുത്താമിദ് തന്റെ പ്രധാനമന്ത്രിയായി നിയമിച്ചു.
പിന്നീട് തന്റെ അപ്രിയത്തിന് പാത്രമായപ്പോൾ ഇബ്നു അമ്മാറിനെ ജയിലിലടയ്ക്കുകയും കൊല്ലുകയും ചെയ്തു.
ഇത്തിമാദ് എന്ന ഒരടിമപ്പെണ്ണിനെ ഇദ്ദേഹം വിവാഹം ചെയ്ത് തന്റെ പട്ടമഹിഷിയാക്കി.
ഇത്തിമാദിന്റെ ആവശ്യപ്രകാരം അൽമുത്താമിദ് ആർഭാടങ്ങൾക്കുവേണ്ടി വളരെ പണം ചെലവഴിച്ചു.
അൽമുത്താമിദിന്റെ അന്ത്യകാലം വളരെ ദുഃഖകരമായിരുന്നു.
കിഴക്കൻ സ്പെയിനിലെ ബെർബറുകളുമായി ഇദ്ദേഹം പലപ്പോഴും ഇടഞ്ഞിരുന്നു.
1080-ൽ കാസ്റ്റീലിലെ ക്രിസ്ത്യൻ രാജാവായ അൽഫോൻസോയുടെ സ്ഥാനപതിയെ അൽമുത്താമിദ് കുരിശിൽ തറച്ചു കൊന്നതിൽ ക്ഷുഭിതനായ അൽഫോൻസോ, അൽമുത്താമിദിനെതിരെ യുദ്ധം നടത്തി.
നിസ്സഹായനായ ഇദ്ദേഹം ഈ യുദ്ധത്തെ നേരിടാൻ അൽമൊറാവിദ് രാജാവായ യൂസഫ് ഇബ്നു താഷുഫിന്റെ സഹായം തേടി.
താഷുഫിന്റെ സഹായം തേടുന്നതിനുള്ള അപകടത്തെക്കുറിച്ചു പലരും അൽമുത്താമിദിനു മുന്നറിയിപ്പും നല്കി.
പക്ഷേ, കാസ്റ്റീലിയർക്കെതിരെ ഏത് സഹായവും സ്വീകരിക്കുവാൻ ഇദ്ദേഹം തയ്യാറായിരുന്നു.
താഷുഫിന്റെയും അൽമുത്താമിദിന്റെയും സൈന്യങ്ങൾ കാസ്റ്റീലിയരെ തോല്പിച്ചു.
വിജയോൻമത്തനായ താഷുഫിൻ ശത്രുക്കളുടെ നാല്പതിനായിരം ഛേദിക്കപ്പെട്ട ശിരസ്സുകളുമായി തിരിച്ചുപോയി.
സ്പെയിനിലുള്ള മുസ്ലിങ്ങൾ ആകമാനം ഈ വിജയത്തിൽ അഹങ്കരിച്ചു.
അധികം താമസിയാതെ താഷുഫിൻ തന്റെ പഴയ ശത്രുവായ അൽമുത്താമിദിന്നെതിരെ യുദ്ധം ചെയ്യാൻ ഒരു വലിയ സൈന്യവുമായി തിരിച്ചുവന്നു.
താഷുഫിന്റെ സൈന്യം സെവിൽ നഗരം വളഞ്ഞു.
അൽമുത്താമിദ് വീരോചിതമായി ചെറുത്തുനിന്നെങ്കിലും ഒടുവിൽ പരാജയപ്പെട്ടു.
ഈ ചെറുത്തുനില്പിൽ തന്റെ സ്വന്തം മകൻ മരിച്ചുവീഴുന്നതു കണ്ടാണ് അൽമുത്താമിദ് കീഴടങ്ങിയത്.
1091-ൽ അൽമുത്താമിദിനെ ശത്രുക്കൾ തടവുകാരനാക്കി.
തന്റെ ഇഷ്ടഭാര്യയായ ഇത്താമീദും പെൺമക്കളും അൽമുത്താമിദിനോടൊപ്പം തടവിലായി.
ഉത്തരാഫ്രിക്കൻ തടവിൽക്കിടന്നുകൊണ്ട് അൽമുത്താമിദ് ഹൃദയസ്പൃക്കായ ചില കവിതകൾ രചിക്കയുണ്ടായി.
1095-ൽ അൽമുത്താമിദ് ജയിലിൽ വച്ചു മരിച്ചു.
അതോടെ അബ്ബാദിദുകളുടെ അധികാരകാലവും അവസാനിച്ചു.
അൽമുത്താമിദിന്റെ ശവകുടീരം രണ്ടു ശതകത്തോളം ഒരു തീർഥാടനകേന്ദ്രമായിരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ബാദിദുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്ദൾ ഫത്ത അൽസിസി ഇംഗ്ലീഷ് വിലാസം https://ml.wikipedia.org/wiki/Abdel_Fattah_el-Sisi
ഈജിപ്റ്റിലെ മുൻ പട്ടാള മേധാവിയും ഇപ്പോഴത്തെ പ്രസുഡന്റുമാണ് അബ്ദൾ ഫത്ത അൽസിസി .
അബ്ബാസി ഖിലാഫത്ത് ഇംഗ്ലീഷ് വിലാസം https://ml.wikipedia.org/wiki/Abbasid_Caliphate
ഇസ്‌ലാമിക സാമ്രാജ്യത്തിലെ ഖിലാഫത്തുകളിൽ മൂന്നാമത്തേതായിരുന്നു അബ്ബാസി ഖിലാഫത്ത് ( അറബി : العبّاسيّون ‬ , al-‘Abbāsīyūn ).
അബ്ബാസി രാജവംശത്തിലെ ഖലീഫമാരാണ് ഇതിൽ ഭരണം നടത്തിയത്.
അന്തലൂസ് (ഇന്നത്തെ സ്പെയിൻ ) ഒഴികെയുള്ള ഭാഗങ്ങളിൽ നിന്നെല്ലാം ഉമയ്യ ഭരണാധികാരികളെ തുരത്തിയാണ് ബാഗ്ദാദ് തലസ്ഥാനമാക്കി ഈ രാജവംശം സ്ഥാപിക്കപ്പെട്ടത്.
മുഹമ്മദ് നബിയുടെ അമ്മാവനായ അബ്ബാസിബ്‌നു അബ്ദിൽ മുത്തലിബിന്റെ പിൻമുറക്കാരാണ് അബ്ബാസി ഖിലാഫത്ത് സ്ഥാപിച്ചത്.
ഹർറാനിൽ ക്രി.
750-ൽ സ്ഥാപിക്കപ്പെട്ട സാമ്രാജ്യം 762-ൽ തലസ്ഥാനം ബാഗ്ദാദിലേക്കു മാറ്റി.
രണ്ടു നൂറ്റാണ്ടോളം ഖിലാഫത്ത് അതിന്റെ ഉന്നതിയിൽ തുടർന്നു.
എന്നാൽ ഇതിനുശേഷം തങ്ങൾ തന്നെ സൃഷ്ടിച്ച തുർക്കിഷ് പട്ടാളമായ മംലൂക്കുകൾ ശക്തിയാർജ്ജിച്ചതോടെ സാമ്രാജ്യം ക്ഷയിക്കാൻ തുടങ്ങി.
പേർഷ്യയിൽ അധികാരം നേടി ഒന്നര നൂറ്റാണ്ടായപ്പോഴേക്കും തദ്ദേശരാജാക്കന്മാരായ അമീറുമാർക്ക് രാജ്യം ഒഴിഞ്ഞുകൊടുക്കേണ്ടി വന്നു.
അന്തലൂസ് രക്ഷപ്പെട്ട ഉമയ്യ ഭരണാധികാരികൾക്കും മഗ്രിബ്, ഇഫ്രിഖിയ എന്നീ ഭാഗങ്ങൾ സ്വതന്ത്ര രാജവംശങ്ങളായ അഗ്‌ലബികൾക്കും ഫാത്വിമികൾക്കും വിട്ടുകൊടുക്കേണ്ടിയും വന്നു.
1258-ൽ ഹുലാഗു ഖാന്റെ നേതൃത്വത്തിലുള്ള മംഗോൾ അധിനിവേശം കീഴ്പ്പെടുത്തിയതോടെ അബ്ബാസി ഭരണത്തിന് താത്ക്കാലികമായി അന്ത്യമായി.
ഈജിപ്തിലെ മംലൂക്കിൽ 1261-ൽ തുടർന്ന ഭരണം മതപരമായ കാര്യങ്ങളിൽ അധികാരം അവകാശപ്പെട്ടു.
1519-ൽ ഓട്ടോമൻ സാമ്രാജ്യത്തിന് കീഴ്പ്പെടുകയും തലസ്ഥാനം ഇസ്താംബുളിലേക്ക് മാറ്റുകയും ചെതതോടെ ഖിലാഫത്തിന് തിരശ്ശീല വീണു.
ഉയർച്ച
മുഹമ്മദിന്റെ പിതൃസഹോദരൻ അബ്ബാസിബ്‌നു അബ്ദിൽ മുത്തലിബിന്റെ പിൻതുടർച്ചക്കാരായതിനാൽ തങ്ങൾക്കാണ് ഉമയ്യ ഭരണാധികാരികളെക്കാൾ ഖിലാഫത്തിനുള്ള അവകാശം എന്ന വാദവുമായാണ് അബ്ബാസികൾ മുന്നോട്ടുവന്നത്.
ഉമയ്യ ഇബ്‌നു അബ്ദുഷംസിന്റെ വംശാവലിയിലെ ഉമവികൾ ഖുറൈശ് ഗോത്രത്തിൽ പെട്ടവരായിരുന്നെങ്കിലും മുഹമ്മദുമായി ബന്ധമുണ്ടായിരുന്നില്ല.
ശിയാക്കളെ കൂട്ടുപിടിച്ചാണ് അബ്ബാസികൾ അധികാരത്തിലേറിയത് .
ഉമവികളുമായി എന്നും ശത്രുതയിലായിരുന്ന ശിയ മുസ്‌ലിംകളുടെ സഹായം ലഭിക്കാൻ അബ്ബാസികൾ അന്യായപരമായി ഭരണം നടത്തിയിരുന്ന ഉമവി ഭരണത്തിനെതിരെയുള്ള അവരുടെ പോരാട്ടത്തിൽ പങ്കുകൊള്ളുകയും ചെയ്തു.
ഉമവികളുടെ ധാർമ്മികമൂല്യങ്ങളെയും ഭരണത്തെയും മോശമായി കാണിച്ചു.
ഇറ ലാപിഡസിന്റെ അഭിപ്രായത്തിൽ അബ്ബാസി വിപ്ലവത്തെ സഹായിച്ചത് അറബികൾ, പ്രത്യേകിച്ച് മർവിലെ താമസക്കാരും യമനികളും, മവാലികളും, ആയിരുന്നു .
അനറബ് മുസ്ലിംകളായിരുന്ന മവാലികളുടെയും സഹായം അബ്ബാസികൾക്കുണ്ടായിരുന്നു.
ബന്ധങ്ങളിൽ അധിഷ്ഠിതമായ അറബ് സമൂഹത്തിന് എന്നും പുറത്തായിരുന്ന ഇവർ താണ വർഗ്ഗമായായിരുന്നു ഉമവി കാലത്ത് കണക്കാക്കപ്പെട്ടിരുന്നത്.
ഉമറിബ്‌നു അബ്ദിൽ അസീസിന്റെ ഭരണകാലത്ത് അബ്ബാസിന്റെ പ്രപൗത്രനായിരുന്ന മുഹമ്മദിബ്‌നു അലി മുഹമ്മദിന്റെ കുടുംബാധികാരം തിരിച്ചുകൊണ്ടുവരാനായി ഹാഷിമികൾക്ക് ഭരണനേതൃത്വം നൽകണമെന്ന് പേർഷ്യയിൽ വാദിച്ചു.
മർവാൻ രണ്ടാമന്റെ കാലത്ത് അബ്ബാസിന്റെ നാലാം തലമുറയിലെ ഇമാം ഇബ്രാഹീമിന്റെ നേതൃത്വത്തിലുള്ള കലാപത്തിന് ഇത് വഴിവച്ചു.
ഇറാനിലെ ഖുറാസാന്ൽ നിന്നുള്ള സഹായം മൂലം അദ്ദേഹത്തിന് കുറച്ചൊക്കെ വിജയം നേടാനായെങ്കിലും 747-ൽ പിടിക്കപ്പെടുകയും കാരാഗൃഹത്തിൽ വച്ച് മരണപ്പെടുകയും ഉണ്ടായി; അദ്ദേഹം വധിക്കപ്പെടുകയായിരുന്നുവെന്നും കരുതുന്നവരുണ്ട്.
അബൂ അബ്ബാസിസ്സഫ്ഫാഹ് എന്ന പേരിൽ അറിയപ്പെടുന്ന അദ്ദേഹത്തിന്റെ സഹോദരൻ അബ്ദള്ള വിപ്ലവത്തിന്റെ നേതൃസ്ഥാനത്തെത്തുകയും 750-ൽ സാബ് നദിയുടെ തീരത്ത് വിജയം വരിക്കുകയും ചെയ്തു.
ഖലീഫയായി സഫ്ഫാഹ് അവരോധിക്കപ്പെട്ടു.
രാഷ്ട്രീയസ്ഥിതി സാമ്രാജ്യശാക്തീകരണം
സിറിയയിലെ ഡമാസ്കസിൽ നിന്ന് ഇറാഖിലെ ബാഗ്ദാദിലേക്ക് തലസ്ഥാനം മാറ്റുകയാണ് അബ്ബാസികൾ ആദ്യമായി ചെയ്തത്.
പേർഷ്യൻ മവാലികളുടെ കൂറ് നേടാനും അവരോട് കൂടുതൽ അടുത്താകാനുമായിരുന്നു ഈ മാറ്റം.
പേർഷ്യൻ സംസ്കാരവും സാഹിത്യവുമായി കൂടുതൽ ബന്ധപ്പെട്ടിരുന്ന മവാലികൾ സാമ്രാജ്യത്തിലെ അറബ് മേൽക്കോയ്മ കുറയ്ക്കാൻ ആവശ്യപ്പെട്ടിരുന്നു.
ടൈഗ്രിസ് നദിയുടെ തീരത്ത് 762-ലാണ് ബാഗ്ദാദ് സ്ഥാപിച്ചത്.
കേന്ദ്രത്തിന്റെ അധികാരം കുറയ്ക്കാനായി vizier എന്ന അധികാരസ്ഥാനം ഉണ്ടാക്കുകയും തദ്ദേശ അമീറുമാർക്ക് കൂടുതൽ അധികാരങ്ങൾ നൽകുകയും ചെയ്തു.
അബ്ബാസി ഖലീഫമാർക്ക് ഉമവി കാലവുമായി താരതമ്യം ചെയ്യുമ്പോൾ കൂടുതൽ ഔപചാരികമായ ഒരു സ്ഥാനം മാത്രം ഉണ്ടാകാൻ ഇത് കാരണമായി.
Vizier മാർ കൂടുതൽ സ്വാധീനം കാണിക്കാൻ തുടങ്ങിയതോടെ അറബ് പ്രഭുക്കന്മാരുടെ സ്ഥാനം പേർഷ്യൻ ബ്യൂറോക്രസി കൈയടക്കിത്തുടങ്ങി .
ഉമവികളെ അബ്ബാസികൾക്ക് സ്ഥാനഭ്രഷ്ടരാക്കാൻ സാധിച്ചതിൽ പേർഷ്യക്കാർക്ക് പ്രധാന പങ്കുണ്ടായിരുന്നു.
അൽ-മൻസ്വൂർ കൊട്ടാരത്തിൽ അനരബ് മുസ്‌ലിംകളെ കൂടുതലായി സ്വാഗതം ചെയ്തത് അറബ്-പേർഷ്യൻ സംസ്കാരങ്ങൽ തമ്മിൽ കൂടുതലായി ഇടപഴകാൻ സഹായിച്ചെങ്കിലും അറബ് തുണക്കാരെ, പ്രത്യേകിച്ച് ഉമവികൾക്കെതിരിൽ സഹായിച്ചിരുന്ന ഖുറാസാനികളെ അകറ്റുന്നതിൽ കലാശിച്ചു.
ഇത് ഉടൻ തന്നെ പ്രശ്നങ്ങൾക്ക് വഴിവച്ചു.
ഉമവികൾ ഭരണനിഷ്കാസിതരായിരുന്നുവെങ്കിലും പൂർണ്ണമായി നസിപ്പിക്കപ്പെട്ടിരുന്നില്ല.